JY LEES NOU Rolene Strauss se troudag
Rolene Strauss het foto's van haar troue met die sakeman D’Niel Strauss op haar webtuiste geplaas.
Rolene het Casper Bosman-skeppings vir haar groot dag gekies. Die troue, deur The Aleit Group, het gister op Lourensford-plaas, versteek tussen die Hottentots-Holland-berge op Somerset-Wes plaasgevind.
Kyk na die foto's op haar webtuiste - klik hier
Rolene het tydens ’n Desember-vakansie vir D'Niel op Hartenbos ontmoet en gister, vier jaar later, het hulle mnr. en mev. Strauss geword.
Sy het onlangs op die kykNET-geselsprogram Die Republiek van Zoid Afrika vertel hoe gelukkig sy is om D'Niel, ’n sakeman, in haar lewe te hê.
"Ek is die gelukkige een. Ek is die gelukkige meisie," het Rolene, wat haar mediese studies hervat het, opgewonde gesê.